ARCHIV FOR MATHEMATIK OG NATURVIDENSKAB. B. XIX. Nr. 10. 
Nogle magnetiske Observationer i Nord- 
marken og i Christiania. 
Af 
H. Geelmuyden. 
I de udstrakte og høitliggende Skovtrakter nordenfor 
Christianiadalen blev jeg under en Vandring Sommeren 1895 
opmærksom paa, at den magnetiske Misvisning paa en Høide 
i Nærheden af Fjeldet Kikud syntes at afvige temmelig 
meget fra den paa disse Kanter sædvanlige. Saavidt jeg 
kunde bedømme ved Hjelp af Kartet og et ganske lidet 
Lommekompas, saa den ud til at være en Smule østlig, 
medens den i Christiania er ca. 12° vestlig. Jeg har derfor 
i Sommeren 1896 anvendt nogle Dage til at undersøge dette 
Forhold nøiere saavel der, som paa nogle andre Punkter i 
Nordmarken. 
Som et for Øiemedet hensigtsmæssigt Apparat benyttede 
jeg et gammelt Diopterkompas (af Ertel) som Hansteen 1 
sin Tid har brugt i Sibirien og paa mange andre Steder. 
Den henved 10 cm. lange Naal, hvis Vertikalsnit efter Axen 
er omtrent rektangulært, har paa Midten en Udvidelse med 
cylindrisk Hul til Indsætning af en Hylse med Agathat, 
som under Brugen anbringes over en Staalspids i Centrum 
af Cirkelen. Hylsen kan indskydes saavel fra den ene som 
fra den anden Side af Naalen; til en fuldstændig Sats hører 
